สวัสดีค่ะ..รบกวนสอบถามค่ะ มีเลือดออกที่ช่องคลอดขณะขับถ่าย ตอนแรกคิดว่าเป็นริดสีดวงแต่ทำไมเลือดมาออกที่ช่องคลอด พอทำความสะอาดแล้วเลือดก็หมดไปไม่มีตกค้าง เวลาฉี่เข้าห้องน้ำปกติเลือดไม่ออกค่ะ จะออกเฉพาะเวลาเบ่งถ่าย ไปหาสูติตรวจภายในแล้วบอกมดลูกปกติค่ะ
สวัสดีค่ะ เลือดออกจากช่องคลอดผิดปกติอาจมีสาเหตุจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำกลับไปพบสูตินรีแพทย์เพื่อตรวจภายในและอัลตราซาวน์หน้าท้องซ้ำอีกครั้ง ขณะเบ่งถ่ายอาจมีแรงเบ่งจากภายในช่องท้องทำให้เลือดออกมามากได้การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์